open-index/open-wikipedia-markdown huggingface dataset:
God You Made Me Wicked

**God You Made Me Wicked** on suomalaisen elektro-artisti Cristal Snown toinen studioalbumi, joka julkaistiin 24. toukokuuta 2010.

Albumiaan Snow työsti muun muassa tuottaja Heikki L:n, säveltäjä Jukka Kosusen, Jimi Constantinen, säveltäjä-sanoittaja Chisun sekä dancemusiikkia tuottavan DJ Mobsterin kanssa. Albumilla taustoja laulavat Snow'n itsensä lisäksi myös Scarred -kappaleella mukana ollut Elena Mady, laulaja-lauluntekijä Kristiina Wheeler, Jimi Constantine, Karoliina Kallio, Kimmo Härmä sekä Milos Rosas.

Toinen levy sai vuoden 2009 aikana alustavasti työnimen *The Second Coming*, mutta albumin teon myötä se muuttui. Maaliskuussa 2010 toinen single julkaistiin radiossa. Huhtikuun ensimmäisinä päivinä ”Killing Me” kohosi hittiasema NRJ:n toivotuimpien sijalle 1, vaikka se ei ollut saanut yhtään radiosoittoa ennen sitä. ”Killing Me” julkaistiin digitaalisesti 12. huhtikuuta 2010.

Albumin kolmas single ”Wicked” julkaistiin ennen albumin julkaisua toukokuussa 2010. Kappaletta Snow on työstänyt yhdessä Christel ”Chisu” Sundbergin kanssa. Neljäntenä singlenä levyltä julkaistiin *[[Surrender (Cristal Snow’n kappale)|Surrender]]*. *Venom*-kappaleen musiikkivideo sai päivänvalonsa elokuussa 2012, kun siitä julkaistiin orchestral versiollinen video

Albumi asetettiin ehdolle radiokanava Kimmoliisan ”Vuoden kotimainen albumi” -kategoriassa vuoden 2010 lopulla. Albumi sai myös ehdokkuksia brittiläisellä *Scandipop* sivustolla missä Cristal oli ehdolla parhaasta miesvideosta ”Killing Me”, vuoden miesartisti sekä miespuolisen artistin albumi.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Lähteet
Tuusulan vaakuna

**Tuusulan kunnanvaakuna** on saanut aiheensa alueen historiallisista vaikuttajista. Pistoolinlukko on peräisin pitäjässä pitkään vaikuttaneen Stålhane-aatelissuvun vaakunasta, ja laakerinoksa viittaa Tuusulassa 1900-luvun alussa vaikuttaneeseen merkittävään taiteilijayhteisöön.

Vaakunan on suunnitellut Olof Eriksson, ja se vahvistettiin käyttöön 28. tammikuuta 1953. Vaakunan selitys on ”puna-hopealohkoisen kilven yläkentässä hopeinen pistoolinlukko ja alakentässä vihreä laakerinoksa, jonka marjat punaiset”.

## Lähteet
*
Sjarhei Jarkovitš

**Sjarhei Anatolevitš Jarkovitš** (, , s. 9. maaliskuuta 1974 Minsk, Valko-Venäjän SNT, Neuvostoliitto) on valkovenäläinen jääkiekkopuolustaja.

## Pelaajaura
Jarkovitš pelasi Tivali Minskissä kevääseen 1996 asti, jolloin hän siirtyi kausiksi 1996–1998 IHL-joukkue Las Vegas Thundersin riveihin. Kesällä  Edmonton Oilers varasi hänet kolmannella kierroksella, vuorolla 68. Kausilla 1998–2000 Jarkovitš pelasi AHL-liigan Hamilton Bulldogsissa.

Hamiltonin jälkeen Jarkovitš pelasi kaudet 2000–2002 Venäjän jääkiekon superliigaa HK Lokomotiv Jaroslavlin ja HK Metallurg Novokuznetskin paidoissa. Kaudella 2002–2003 hän pelasi jääkiekon SM-liigassa, TPS:n riveissä. Kaudeksi 2003–2004 Jarkovitš palasi Venäjälle ja siirtyi HK Himik Voskresenskiin, mutta palasi kotimaahansa Valko-Venäjälle edustamaan Junost Minskiä kesken kauden ja pelasi siinä kevääseen 2008. Kaudeksi 2008–2009 hän siirtyi HK Gomeliin. Uransa kaksi viimeistä kautta 2009–2011 Jarkovitš pelasi Junostissa.

Jääkiekon MM-kisoissa Jarkovitš on edustanut Valko-Venäjää vuosina 1994, 1996, 1998, 2001, 2003, 2004, 2005, 2006 ja 2007. Hän pelasi myös Naganon olympiakisoissa 1998.

## Tilastot

## Lähteet
* 
* 
*
Riihimäen vankila

**Riihimäen vankila** (entinen Riihimäen keskusvankila) on suljettu vankila Riihimäellä, johon sijoitetaan Etelä-Suomen alueelta yli kahden vuoden rangaistuksen saaneet miesvangit pääkaupunkiseudun vankeja lukuun ottamatta. Riihimäen vankila on perustettu vuonna 1929. Vankilassa on 223 vankipaikkaa. Riihimäen vankilan ja Turun vankilan turvaluokitukset ovat Suomessa A+ ja niissä on vaarallisimmat vangit.

Vankilan työtoiminnassa vangeilla on mahdollisuus työskennellä metalli- tai puusepänteollisuudessa, taloustöissä ja kiinteistönhuoltotöissä. Vankilan työliikkeen kautta voi tilata ja ostaa vankilassa tehtäviä tuotteita. Vankilassa on myös mahdollista opiskella peruskoulun ja lukion kursseja. Lisäksi vankilassa voi suorittaa kone- ja metalli-alan perustutkinnon sekä autoalan perustutkinnon oppisopimuskoulutuksena.

Riihimäen vankila sijaitsee Riihimäen kaupungin keskustasta noin neljä kilometriä pohjoiseen johtavan rautatien varrella. Rikosseuraamuslaitos on vuonna 2023 kaavaillut vankilan lopettamista.

## Historia

Riihimäen vankila toimi aluksi varavankilana. Varsinaisen vankilarakennuksen rakentaminen aloitettiin vuonna 1930, ja se valmistui 1939. Tällöin perustettiin Riihimäen keskusvankila.

Jatkosodan jälkeen Riihimäen keskusvankilassa istui runsaasti niin sanottuja sotasyyllisiä, mm. Lennart Oesch  ja Lauri Törni. 

Vuonna 1948 vankilaan perustettiin Petter Forsströmin  aloitteesta Riihimäen ammattioppilaskoulu, jossa annettiin opetusta vangeille eri metalliteollisuuden aloilla.

Riihimäen keskusvankilan hallinnassa oli vuoteen 1972 asti Sammaliston tila, ja maatalous työllisti suuren osan vankeja. Vankila  muuttui ns. teollisuusvankilaksi, kun Sammaliston tila luovutettiin Valtion polttoainekeskuksen hallintaan. 

Riihimäen vankilassa tapahtui tappo toukokuun lopussa 2014.

## Tunnettuja Riihimäen keskusvankilan vankeja
* Lauri Törni istui sotasyyllisyystuomiotaan Riihimäen keskusvankilassa 1947–1948.
* August Aalto, joka tuli tunnetuksi oikeusmurhasta, istui Riihimäen keskusvankilassa 1950-luvulla. 
* Tauno Pasanen istui Riihimäen keskusvankilassa kahteen kertaan, ensin vuonna 1969 tapahtuneista poliisisurmista ja myöhemmin vuonna 1997 tapahtuneesta vaimon taposta.

## Katso myös
Sulo Laine

## Lähteet

## Aiheesta muualla
* 
* 
* Eskola, Sari. Isoisäni rosvopäällikkö - vankilanjohtajan tarina. Väyläkirjat 2024.
Poliisimuseo

**Poliisimuseo** on Poliisikoulun (nyk. Poliisiammattikorkeakoulu) yhteyteen vuonna 2004 perustettu Suomen poliisin historiaa esittelevä museo Tampereella Hervannan kaupunginosassa. Omat, varta vasten museokäyttöön suunnitellut tilat museo sai vuonna 2008. Sisäänpääsy on ilmainen. 

Vuonna 2019 myös Vantaalla keskusrikospoliisin tiloissa sijaitsevasta Rikosmuseosta tuli osa Poliisimuseota. Tällöin Rikosmuseon kokoelmat ja näyttelytoiminta siirtyivät Poliisimuseon vastuulle. Rikosmuseo ei kuitenkaan turvallisuus- ja tietosuojasyistä ole avoinna laajalle yleisölle, mutta joitain sen esineitä pääsee näkemään myös osana Poliisimuseon näyttelyitä.  

Vuonna 2022 Poliisimuseolle myönnettiin Suomen museoliiton ja Kansainvälisen museoneuvoston Suomen komitean Vuoden museo -palkinto. Palkitsemisperusteita olivat muun muassa museon onnistunut konsepti, monipuolinen kokoelmatoiminta sekä tasalaatuinen ja korkeatasoinen ammatillinen ote museon toiminnassa. 

Poliisimuseo sopii niin lapsille, nuorille kuin aikuisille. Esimerkiksi museon lastenosastolla poliisikamari Pokelassa voi istua poliisiauton rattiin, pukeutua pieneen poliisiunivormuun ja kokeilla erilaisia poliisitehtäviä. 

## Näyttelyt
Poliisimuseon  perusnäyttely ”Poliisi paikalla!” esittelee suomalaisen poliisitoiminnan koko tarinan. Näyttely kertoo poliisista ja sen työtehtävistä keskiajalta nykypäivään asti. Näyttelyssä korostuu myös poliisin ja kansalaisten suhteen muutos: millaisena poliisi on nähty ja millainen on ollut poliisin rooli eri aikoina. 

Perusnäyttelyn lisäksi museossa on esillä vaihtuvia erikoisnäyttelyitä, jotka esittelevät poliisityön eri teemoja perusnäyttelyä syvemmin. Vaihtuvat näyttelyt ovat pääsääntöisesti esillä 2–3 vuotta. Aiemmat vaihtuvat näyttelyt: 

* Poliisin kuva – valotuksia poliisin työhön
* Haista ite – Suomen poliisikoirat 100 vuotta
* Todisteena kuva – teknisen rikostutkinnan valokuvia Tampereelta 1920-luvulta 1950-luvulle
* Liikkuva poliisi 80 vuotta
* Ohranasta Supoon – valtiolliset turvallisuuspoliisit Suomessa
* Poliisi fiktiossa
* Voimaa ja vaativia tilanteita
* Muodollisesti pätevä – Poliisikoulutus 100 vuotta
* Järjestys romahtaa 1917 – Kun viha muuttui hyveeksi ja kosto ansioksi
* Väritetty totuus – Taiderikoksia Suomessa

Museolla on lisäksi useita verkkonäyttelyitä, ja sen sisältöjä on virtuaalisesti esillä myös Digimuseossa.

## Kokoelmat
Poliisimuseo tallentaa poliisin historiaan liittyvää aineistoa valtakunnallisesti yhteistyössä poliisilaitosten kanssa. Museon kokoelmiin kuuluu noin 24 000 esinettä, 141 000 valokuvaa, 3 900 filmiä tai multimediaesitystä sekä 3 000 kirjaa, joista vain osa on esillä.  Paikallista poliisihistoriaa on esillä Poliisimuseon lisäksi myös poliisilaitosten omissa perinnehuoneissa eri puolilla maata.

Suurin osa kokoelmista on saatu lahjoituksena. Laajimpia yksittäisiä lahjoituskokonaisuuksia museo on saanut Poliisin tekniikkakeskukselta, Liikkuvalta poliisilta ja Suojelupoliisilta. Poliisimuseon ajoneuvokokoelmien säilytyksestä huolehtii auto- ja tieliikenteen valtakunnallinen erikoismuseo Mobilia. 

## Lähteet

## Aiheesta muualla

*Virallinen sivusto
Tuliperät

**Tuliperät** (*Stagonopleura*) on loistopeippojen heimoon kuuluva varpuslintusuku. Tuliperien sukuun kuuluu BirdLifen mukaan kolme lajia.

## Tuliperiin kuuluvia lajeja
* Naamiotuliperä (*Stagonopleura oculata*)
* Raitatuliperä (*Stagonopleura bella*)
* Timanttituliperä (*Stagonopleura guttata*)

## Aiheesta muualla
* BirdLife Suomi ry: Maailman lintujen suomenkieliset nimet 2., uudistettu painos (2006) 
* ITIS: ''Stagonopleura''
Erwin Komenda

**Erwin Komenda** () oli itävaltalainen autonsuunnittelija, jonka tunnetuimpiin töihin kuuluvat Volkswagen Kupla ja Porsche 356.

## Nuoruus ja opinnot

Erwin Komendan vanhemmat olivat koneenkäyttäjä Franz Komenda ja Leopoldine o.s. Wipplinger. Hän kävi alakoulun Weyerissä ja Steyrissa kansalaiskoulun. Vuosina 1916–1920 Komenda opiskeli Steyrin teknillisessä korkeakoulussa teräksenvalmistusta. Tämän jälkeen hän kävi lyhyen autojen rakennetta käsitelleen kurssin Wienissä.

## Perhe

Vuonna 1920 Komenda meni naimisiin Auguste o.s. Hauptmannin kanssa. Heille syntyi kaksi lasta, Ingrid ja Erwin.

## Uran alku

Vuodet 1920–1926 Komenda työskenteli Wienissä autokoritehtaalla rakennesuunnittelijana.

Komenda työskenteli vuodesta 1927 muotoilijana ja tuotannosta vastaavana Steyrilla, missä tutustui Béla Barényiin, yrityksen tekniseen johtajaan Ferdinand Porscheen sekä Josef Zahradníkiin, Karl Fröhlichiin, Karl Wilfertiin ja Josef Kalesiin. Tänä aikana hän alkoi hautoa ajatusta virtaviivaisesta takamoottorisesta pikkuautosta.

## Daimler-Benz

Idearikas Komenda siirtyi 1929 Daimler-Benzille Sindelfingeniin. Hänen tehtävänään oli vähentää autojen painoa paremman suunnittelun avulla. Tuona aikana Mercedeksellä kehitettiin monokokkirakenteinen virtaviivaisesti muotoiltu automalli.

## Porsche

Lokakuussa 1931 Porsche onnistui houkuttelemaan hänet töihin juuri perustettuun suunnittelutoimistoonsa, jossa Komenda vastasi mitoituksesta ja kehitystyöstä.

Komenda vastasi KdF-Wagenin, myöhemmin Volkswagen Kuplan, muotoilusta ja korin rakenteesta. Hän suunnitteli yhdessä Josef Micklin kanssa Grand Prix -autot Auto Unionille ja Cisitalialle. Toisen maailmansodan aikana Komenda suunnitteli Schwimmwagenin ja Kübelwagenin Saksan armeijalle.

Sodan jälkeen Porschen pääkonttori siirrettiin lyhyeksi ajaksi Itävallan Gmündiin, jossa Komenda ja Ferdinand Porsche suunnittelivat yhdessä Porschen ensimmäisen urheiluauton, Porsche 356:n. Tästä kehiteltiin lukuisia muunnelmia, muun muassa Porshce 356 Speedster. Tätä seurasi kilpa-auto Porsche 550 Spyder.

Komendan viimeiseksi työkseen jäi Porsche 911:n korirakenteen suunnittelu. Hän johti Porschen muotoiluosastoa vuoteen 1966 asti, jolloin menehtyi keuhkosyöpään.

Komenda oli samaan aikaan sekä teknisesti suuntautunut että taiteellisesti luova. Hänen nimissään on yli 100 patenttia.

## Lähteet
Agnieszka Wieszczek

**Agnieszka Jadwiga Wieszczek-Kordus** (s. 22. maaliskuuta 1983 Wałbrzych) on puolalainen naispainija ja olympiamitalisti.

Wieszczek voitti olympiapronssia Pekingin kesäolympialaisista 2008 sarjassa 72 kg, mikä teki hänestä ensimmäisen puolalaisen naispainin olympiamitalistin. Wieszczek on myös voittanut EM-pronssia neljästi (2006, 2007, 2009 ja 2011).

## Lähteet
* Profiili foldeak.com:in painitietokannassa  
* Agnieszka Wieszczek Biography and Olympic Results  Sports Reference LLC. 
* Profiili FILA:n sivustolla 
* Uutinen olympiapronssista
Mbabane Highlanders

**Mbabane Highlanders** on swazimaalainen jalkapalloseura, joka pelaa Swazimaan korkeimmalla sarjatasolla, Swazimaan valioliigassa. Edustusjoukkueen kotistadion sijaitsee maan pääkaupungissa Mbabanessa. Seura perustettiin vuonna 1952.

Highlanders on voittanut eniten maansa mestaruuksia, yhteensä kaksitoista kappaletta. Seuran tuorein voitto on kuitenkin vuodelta 2001.

## Saavutukset
* **[[Swazimaan valioliiga]]n mestari: (12)**
** 1976, 1980, 1982, 1984, 1986, 1988, 1991, 1992, 1995, 1997, 2000, 2001
* **[[Swazi Cup]]: (4)**
** 1985, 1990, 1997, 1999
* **[[Swazimaan supercup]]: (3)**
** 1998, 2007, 2008
Liisankallio

**Liisankallio** on Tampereen 20. kaupunginosa. Aiemmin Tammelan vainioiksi nimitetty kaupunginosa sijaitsee Tammelan ja Tullin kaupunginosien itäpuolella. Pohjoispuolella on Petsamon kaupunginosa, itäpuolella Kaleva ja Kalevanrinne, etelässä Kalevanharju. Usein Kalevasta puhuttaessa tarkoitetaan laajempaa Liisankallion, Kalevan ja Kalevanrinteen muodostamaa kokonaisuutta.

Kaupunginosa on saanut nykyisen nimensä alueella sijainneen korkean Liisankallion mukaan 1940-luvulla. Paikasta on käytetty myös rinnakkaisnimeä Liisanmäki, ja näitä vanhempi kukkulan nimi on Hällinmäki. Nimien alkuperä ei ole tiedossa. Alueen asemakaava vahvistettiin vuonna 1940.

Liisankallion kaupunginosassa oleva Kaalamonaukio on nimetty arkkitehti Elis Kaalamon (1885–1946) mukaan. Kaalamo toimi Tampereen ensimmäisenä asemakaava-arkkitehtina vuosina 1929–1946.

Kalevan kirkon edustalla oleva Sammonaukio ja siitä kaakkoon lähtevä Sammonkatu liittyvät Liisankallion ja Kalevan kaupunginosien *[[Kalevala]]*-aiheisiin nimiin. Suomen muinaisrunoudessa sampo on varallisuutta tuottava ihme-esine.

## Katso myös
* Kalevan puistotie
* Kalevan tornit
* Liisanpuisto (Tampere)
* Sampola (rakennus)
* Teiskontie

## Lähteet
{{Viitteet|viitteet=
Gláfkos Klirídis

**Gláfkos Ioánnou Klirídis** (; 24. huhtikuuta 1919 – 15. marraskuuta 2013 Nikosia) oli poliitikko, joka toimi Kyproksen tasavallan presidenttinä vuosina 1993–2003. Häntä edelsi Geórgios Vasileíou ja seurasi Tássos Papadópoulos, jolle hän hävisi presidentinvaaleissa vuonna 2003. Klirídis oli ollut jo vuonna 1974 presidenttinä tilapäisesti. Hän perusti vuonna 1976 DISY-puolueen.

## Lähteet
Laivue (ilmavoimat)

**Laivue** tarkoittaa ilmavoimissa kolmen tai neljän lentueen muodostamaa joukkoyksikköä. Laivueen lentokaluston määrä vaihtelee eri maiden välillä. Laivuetta johtaa laivueen komentaja. Laivue kuuluu yleensä osana lennostoon. 

Suomen ilmavoimien organisaatiossa operatiivinen laivue on hävittäjälentolaivue, kuten lennostoon kuuluva Hävittäjälentolaivue 21 tai sotakoulun Hävittäjälentolaivue 41. Ei-operatiivisia laivueita ovat muun muassa Tukilentolaivue kuljetus- ja maalinhinauskalustoineen.

Hävittäjälentolaivueella ei välttämättä ole omaa hallintoaan (esikuntaa).
Euroopan komission yhteinen tutkimuskeskus

**Euroopan komission yhteinen tutkimuskeskus** (YTK), , on Euroopan komission pääosasto. Pääosastoa johtaa Von der Leyenin komission innovoinnista ja nuorisoasioista vastaava komissaari Iliana Ivanova.

YTK toimii riippumattomana tieteellisenä ja teknisenä neuvonantajana Euroopan komissiolle ja EU:n jäsenmaille. Pääjohtaja ja hänen toimipaikkana sijaitsee Brysselissä.

YTK:n seitsemän tutkimuslaitosta sijaitsevat viidessä Euroopan maassa. Sijaintipaikkakunnat ovat Geel Belgiassa, Ispra Italiassa, Karlsruhe Saksassa, Petten Alankomaissa ja Sevilla Espanjassa. Tutkimuslaitokset ovat:
* Ympäristön ja kestävän kehityksen tutkimuslaitos (IES), Ispra, Italia
* Kansalaisten suojelun ja turvallisuuden tutkimuslaitos (IPSC), Ispra, Italia
* Vertailumateriaalien ja mittausten tutkimuslaitos (IRMM), Geel, Belgia
* Transuraanien tutkimuslaitos (ITU), Karlsruhe, Saksa
* Kuluttajien terveyden ja kuluttajansuojan laitos (IHCP), Ispra, Italia
* Energia-alan tutkimuslaitos (IE), Petten, Alankomaat
* Tekniikan tulevaisuudentutkimuksen laitos (IPTS), Sevilla, Espanja

## Pääosaston johtajat
### Komisaarit
* 2023–2024: Iliana Ivanova
* 2019–2023: Mariya Gabriel

### Pääjohtajat
* 2020– Stephen Quest
* 2014–2019: Vladimír Šucha
* 2010–2013: Dominique Ristori
* 2004–2009: Roland Schenkel

### Varapääjohtajat
* 2020– Bernard Magenhann
* 2023– Salla Saastamoinen

## Lähteet

## Aiheesta muualla

* European Commission Joint Research Centre  
* Suomi ja sen yhteistyö Euroopan komission sisäisen tutkimuspalvelun yhteisen tutkimuskeskuksen kanssa  (suomeksi)
* Yhteinen tutkimuskeskus ja FP7 tiedote vuodelta 2006 (suokeksi)
Lennosto

**Lennosto** on Suomen ilmavoimien operatiivinen joukko-osasto ja samalla valmiusyhtymä. Sitä johtaa lennoston komentaja. Suomen ilmavoimien organisaatiossa on kolme lennostoa: Lapin lennosto Rovaniemellä, Karjalan lennosto Siilinjärven Rissalassa ja Satakunnan lennosto Pirkkalassa.
Lapin lennosto tunnettiin aikaisemmin nimellä Hämeen Lennosto ja sitä ennen 1. lennosto.

## Organisaatio
Lennosto jakautuu yhteen tai useampaan laivueeseen, kuten hävittäjälaivueet. Suomen ilmavoimien nykyisessä organisaatiossa laivue on hävittäjälentolaivue, kuten Hävittäjälentolaivue 41. Laivueen osa taas on lentue, esimerkiksi yhteyslentue.
Suomessa jokaisen lennoston alaisuudessa toimii pääjohtokeskus, joiden alaisuudessa puolestaan toimii tutka-asemia.

## Nimitykset
Caatinga

**Caatinga** on kasvillisuustyyppi, jota esiintyy Brasilian koillisosassa. Se on kuivaa pensastoa, jolle ovat tyypillisiä piikkiset pensaat ja pikkupuut, jotka tiputtavat lehtensä kuivan kauden ajaksi. Kenttäkerroksessa on paljon kaktusmaisia mehikasveja ja paksuvartisia lajeja. Lisäksi caatingalle ovat tyypillisiä yksivuotiset, ruohovartiset lajit, jotka nousevat pintaan sadekauden alkaessa ja kukkivat nopeasti.

Caatinga-alueella on kaksi vuodenaikaa: kuuma ja kuiva talvi ja kuuma ja kostea kesä, joka alkaa joulu-tammikuussa. 

Caatinga on yksi maailman tiheimmin asuttuja puoliaavikoita, ja monet sen kasvit ja eläimet ovat uhanalaisia. Näihin kuuluvat etelänpallovyötiäinen (*Tolypeutes matacus*), jaguaari ja muurahaiskarhuihin kuuluva tamandua.

## Lähteet

## Katso myös
* Restinga

## Aiheesta muualla

* Caatinga (World Wildlife Fund)
Tähtituliperät

**Tähtituliperät** (*Neochmia*) on loistopeippojen heimoon kuuluva varpuslintusuku. Tähtituliperien sukuun kuuluu BirdLifen mukaan neljä lajia.

## Tähtituliperiin kuuluvia lajeja
* Australianruokopeippo (*Neochmia modesta*)
* Oliivituliperä (*Neochmia temporalis*)
* Punatuliperä (*Neochmia phaeton*)
* Tähtituliperä (*Neochmia ruficauda*)

## Aiheesta muualla
*BirdLife Suomi ry: Maailman lintujen suomenkieliset nimet 2., uudistettu painos (2006) 
*ITIS: Neochmia
Miss Kovis

**Miss Kovis** () on Donald Petrien ohjaama yhdysvaltalainen toimintakomedia vuodelta 2000. Elokuvassa FBI:n agentti Gracie Hart joutuu soluttautumaan kauneuskilpailuun estääkseen tuhoisan kostoiskun. Vaikka hän onkin ollut ikuinen poikatyttö, Gracen pitää pyörähdellä naisellisissa hepenissä ja käyttäytyä viehkeästi.

## Rooleissa
* Sandra Bullock &mdash; Gracie Hart
* Michael Caine &mdash; Victor Melling
* Benjamin Bratt &mdash; Eric Matthews
* Candice Bergen &mdash; Kathy Morningside
* Heather Burns &mdash; Cheryl Frasier (Miss Rhode Island)
* Steve Monroe &mdash; Frank Tobin/Morningside
* Ernie Hudson &mdash; Harry McDonald
* William Shatner &mdash; Stan Fields

## Arvioita
*Turun Sanomien* Päivi Valotien mielestä komedian henkilöhahmot ovat kaikki yhden ulottuvuuden karikatyyrejä ja älyvapaat juonikuviot väkinäistä vanhan toistoa. Mukana on hänestä myös aivan turhanaikaista väkivaltaa, jolle on vaikea nähdä mitään perustetta.

## Lähteet

## Aiheesta muualla
* 
*
Valkoinen ilmapallo

**Valkoinen ilmapallo** (*Badkonak-e sefid*) on iranilainen elokuva tytöstä joka lähtee ostamaan kultakalaa uudenvuodenpäivän juhlaa varten. Jafar Panahin ohjaama ja toisen iranilaisohjaajan Abbas Kiarostamin käsikirjoittama, vuonna 1995 ensi-iltansa saanut lapsikuvaus palkittiin Cannesin elokuvajuhlilla parhaana esikoisohjauksena.

## Aiheesta muualla
* 
* 
*
Narvan tekojärvi

**Narvan tekojärvi** (, ) on Narvanjoen juoksulle padottu tekojärvi Venäjän ja Viron rajalla Itä-Virumaalla.

Tekojärvi rakennettiin Neuvostoliiton aikaan vuosina 1955–1956. Se tuottaa vesivoimaa nykyisin Venäjälle kuuluvalle Narvanjoen vesivoimalalle (125 MW) ja jäähdytysvettä Virossa sijaitseville öljyliusketta polttaville Narvan voimalaitoksille. Normaalin vedenpinnan tasolla (25 m mpy.) järven laajuus on 191&nbsp;km², josta 40&nbsp;km² Virossa ja loput Venäjän Leningradin alueella.

Narvanjoen lisäksi tekojärveen laskevia jokia ovat Pljussa, Pjata, Mustajõgi ja Kulgu jõgi. Järven ekologinen tila arvioitiin hyväksi vuonna 2007.

## Lähteet
Vessapaperiteline

**Vessapaperiteline** on väline vessapaperin säilyttämiseen ja käyttöön. Telineitä on monia erityyppisiä erilaisin ominaisuuksin.

Kotien WC:issä on yleinen seinään kiinnitetty, saranalla varustettu teline, joka pitää vessapaperin kiinni seinässä koko rullan hupenemisen ajan. Tämä tuottaa tarpeeksi kitkaa, jotta käyttäjä voisi repiä helposti rullasta palan paperia. Yleinen mielipiteiden jakautumisen kohde on, asetetaanko vessapaperirulla telineeseen paperin reuna seinää vai käyttäjää vasten.

Yleisissä käymälöissä käytetään usein telineitä, joista on vaikea varastaa paperirullia. Käyttämättömät rullat lukitaan niissä käyttäjän ulottumattomiin, ja ne vapautuvat yksitellen käytetyn rullan loppuessa. Eräät telineet taas vapauttavat vain tietyn määrän paperia kerralla. Usein käytetään myös todella suuria rullia ylläpitokustannusten säästämiseksi.

## Aiheesta muualla

* Kysely vessapaperin asennosta telineessä
Karl Nordman

**Karl Georg Nordman** () oli suomalainen jääkärikapteeni. Hän oli sotilaskoulutuksensa ensimmäisen maailmansodan aikana Saksassa saanut jääkäri, joka sai tulikasteensa Saksan itärintamalla Misse-joella vuonna 1916. Myöhemmin hän osallistui Suomen sisällissotaan aliupseerina. 

## Perhe ja koulutus
Nordmanin vanhemmat olivat maalarimestari Mårten Nordman ja Maria Matilda Björklund. Hänet vihittiin avioliittoon vuonna 1918 Signe Sofia Hannuksela. Hän kävi kolme luokkaa Vaasan ruotsalaista lyseota ja suoritti viidennen luokan kurssin samassa koulussa vuonna 1921. Hän suoritti Haminan taistelukoulun vuonna 1918 ja komppanianpäällikkökurssin Taistelukoulussa vuonna 1928.

## Jääkärikausi

Nordman liittyi liittymistään vapaaehtoisena Saksassa sotilaskoulutusta antavan jääkäripataljoona 27:n 1. komppaniaan 29. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella, josta hänet siirrettiin 21. helmikuuta 1917 Altonan työosastoon. Työosastosta hänet laskettiin siviilitöihin Saksaan 18. elokuuta 1917. 
 
## Suomen sisällissota
Takaisin Suomeen Nordman palasi Ruotsin kautta 10. maaliskuuta 1918 ja astui Suomen armeijan palvelukseen aliupseeriksi ylennettynä. Hänet sijoitettiin sisällissotaa käyvän Valkoiseen armeijan 3. Jääkärirykmentin esikuntaan, josta hänet siirrettiin 17. maaliskuuta 1918 alkaen 3. Jääkärirykmentin 5. jääkäripataljoonan l. komppaniaan ja edelleen 24. maaliskuuta 1918 alkaen 10. jääkäripataljoonan 2. komppaniaan. Nordman osallistui sisällissodan taisteluihin Tampereella ja Viipurin ympäristössä.  

## Sisällissodan jälkeinen aika
Nordman siirrettiin sisällissodan jälkeen 16. toukokuuta 1918 alkaen 1. komppanian päälliköksi Etelä-Pohjanmaan rykmentin täydennyspataljoonaan ja edelleen 15. heinäkuuta 1918 alkaen Kuopion jalkaväkirykmentti 4:ään, josta muodostettiin myöhemmin Tampereen rykmentti. Hän toimi aluksi rykmentissä komppanianpäällikkönä ja 5. toukokuuta 1919 alkaen 3. pataljoonan adjutanttina. Adjutantin tehtävistä hänet siirrettiin 1. heinäkuuta 1920 alkaen konekiväärikomppanian päälliköksi ja 20. toukokuuta 1921 alkaen rykmentin- ja konekivääriupseeriksi. Tampereen rykmentistä hänet siirrettiin 18. elokuuta 1922 alkaen Kaartin jääkäripataljoonaan, missä hänet sijoitettiin 2. komppanian nuoremmaksi upseeriksi ja 30. toukokuuta 1924 alkaen aliupseerikoulun johtajaksi. Aliupseerikoulusta hänet siirrettiin 18. tammikuuta 1926 alkaen komppanianpäälliköksi 3. komppanian ja 1. maaliskuuta 1929 alkaen 2. komppaniaan. Kaartin jääkäripataljoonasta Nordman siirrettiin 1. toukokuuta 1934 Uudenmaan rykmenttiin, josta hän erosi sairauden takia 6.  lokakuuta 1934. 

## Jatkosota
Nordman toimi jatkosodan aikana Vaasan suojeluskuntapiirin ilmasuojelutoimiston päällikkönä. Hänet haudattiin Vaasaan. 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Uraattioksidaasi

**Uraattioksidaasi** eli **urikaasi** on entsyymi, joka katalysoi virtsahapon muuntumista 5-hydroksi-isouraatiksi, joka muuttuu edelleen allantoiiniksi. Uraattioksidaasia on useilla nisäkkäillä ja pienorganismeilla, kuten bakteereilla.. Ihmisiltä ja muilta kädellisiltä uraattioksidaasin tuottava geeni on hävinnyt, eikä entsyymiä siis esiinny niissä. Tämän vuoksi virtsahappo on kädellisillä puriinien metabolian viimeinen tuote. Allantoiini on helpommin liukenevaa kuin virtsahappo, mikä altistaan ihmisen virtsakiville.

## Entsyymin koko ja olosuhteet
Massaltaan uraattioksidaasi on eliöstä riippuen 32–230 kilodaltonia.. Monet oksidaasientsyymit tarvitsevat metalli- tai flaviinipohjaisen koentsyymin. Uraattioksidaasinkin koentsyyminä luultiin pitkään olevan kupari-ionin, mutta röntgenkristallografiatutkimukset osoittivat, että entsyymin aktiivisessa kohdassa ei ole mitään koentsyymiä. Uraattioksidaasi on tässä suhteessa poikkeuksellinen entsyymi. Uraattioksidaasin inhibiittoreita ovat monet metalli-ionit ja syanidi-ionit. Lisäksi myös allantoiini toimii entsyymin toiminnan luonnollisena estäjänä. Uraattioksidaasi toimii eliöstä riippuen parhaiten 30–40&nbsp;°C:n lämpötilassa ja pH:n ollessa 5,5–9,5.

Uraattioksidaasin entsyyminumero on EC 1.7.3.3 ja CAS-numero 9002-12-4.

## Lähteet

## Aiheesta muualla
*Kyoto Encyclopedia of Genes and Genomes (KEGG): Enzyme, urate oxidase, EC 1.7.3.3
Óscar González

**Óscar Mario González** (10. marraskuuta 1923 – 5. marraskuuta 2006) oli uruguaylainen Formula 1 -kuljettaja, joka osallistui yhteen F1-osakilpailuun vuonna 1956, Argentiinan GP:hen. Hän oli kilpailussa kuudes, muttei saavuttanut pisteitä, koska siihen aikaan vain viisi parasta saivat pisteitä. Hän jakoi sijoituksensa maanmiehensä Alberto Urian kanssa.

## Lähteet
Alberto Uria

**Alberto Uria** (11. heinäkuuta 1924 – 4. joulukuuta 1988) oli uruguaylainen Formula 1 -kuljettaja, joka osallistui kahteen F1-osakilpailuun kausilla 1955–1956. Hän jakoi kuudennen sijan Óscar Gonzálezin kanssa Argentiinan GP:ssä 1956, mutta ei saavuttanut pisteitä.

## Lähteet
Mate Bilić

**Mate Bilić** (s. 23. lokakuuta 1980 Split, Jugoslavia) on kroatialainen jalkapalloilija. Hän edustaa Espanjan pääsarjassa pelaavaa Sporting Gijónia ja on pelipaikaltaan hyökkääjä.

## Ura
Bilić aloitti ammattilaisuransa vuonna 1997 kotikaupunkinsa joukkueesta Hajduk Splitista. Vuonna 2001 hän siirtyi Espanjaan Zaragozaan, joka pelasin maan pääsarjassa.

Vuosina 2002–2006 Bilić edusti neljää eri seuraa Espanjassa Almeríaa, Sporting Gijónia, Córdobaa ja Lleidaa, joista kaikki pelasivat Segunda Divisiónissa.

Kesäkuussa 2006 Bilić teki sopimuksen itävaltalaisen Rapid Wienin kanssa. Hän pelasi siellä kahden kauden ajan ja siirtyä sen jälkeen tammikuussa 2008 takaisin Espanjaan Sporting Gijóniin. Kauden jälkeen joukkue nousi maan pääsarjaan 10 vuoden tauon jälkeen. Bilić pelasi puolet kauden otteluista ja teki niissä 10 maalia.

13. syyskuuta 2008 hän teki hattutempun vierasottelussa Sevillaa vastaan. Ottelu päättyi kuitenkin Sevillan 4–3-voittoon.

### Maajoukkue
Bilić teki ensiesiintymisensä Kroatian maajoukkueessa 14. lokakuuta 2009 ottelussa Kazakstania vastaan.

## Aiheesta muualla
* Mate Bilićin tilastot BDFutbol-sivustolla
Etunimi: Carmen

**Etunimi: Carmen** (*Prénom Carmen*) on vuonna 1983 ensi-iltansa saanut Jean-Luc Godardin ohjaama elokuva. Se pohjautuu hyvin väljästi Georges Bizet’n oopperaan *[[Carmen]]*, jonka musiikki on vaihdettu otteisiin Beethovenin tuotannosta.

*Etunimi: Carmen* sai Kultaisen leijonan vuoden 1983 Venetsian elokuvajuhlilla.

## Näyttelijät

Lähde: 

## Lähteet

## Aiheesta muualla
* 
* 
*
Allantoiini

**Allantoiini** on virtsahapon hapettumistuote, jota muodostuu useimmissa nisäkkäissä. Useimmilta kädellisiltä, kuten ihmiseltä, puuttuu entsyymi, joka katalysoi virtsahappoa (C5H4N4O3) 5-hydroksi-isouraatiksi (C5H4N4O4), joka edelleen muuttuu allantoiiniksi. 

Allantoiinin kemiallinen kaava on C4H6N4O3, moolimassa 158,12&nbsp;g/mol, sulamispiste 230&nbsp;°C ja CAS-numero 97-59-6.

Allantoiinia käytetään kosmetiikassa ja myös haavojen ja mahahaavan hoidossa. Sitä on mahdollista tuottaa myös kasviperäisesti hevoskastanjoista ja vehnänalkioista.

## Lähteet

## Aiheesta muualla
*Käyttöturvallisuustiedote: Allantoiini
*PubChem: Allantoin 
*Human Metabolome Database (HMDB): Allantoin 
*Food Component Database (FooDB): Allantoin 
*Toxin and Toxin Target Database (T3DB): Allantoin 
*KEGG: Allantoin 
*ChemBlink: Allantoin 
*Dr. Duke's Phytochemical and Ethnobotanical Databases: Allantoin 
*Liber Herbarum II: Luettelo allantoiinia sisältävistä kasveista
Colin Wilson (jääkiekkoilija)

**Colin Wilson** (s. 20. lokakuuta 1989 Greenwich, Connecticut, Yhdysvallat) on yhdysvaltalainen jääkiekkoilija. Hän pelaa NHL-joukkue Colorado Avalanchen organisaatiossa. Hän on joukkueen ensimmäisen kierroksen varaus vuodelta  ja oli koko varaustilaisuuden seitsemäs varaus. Wilson on keskushyökkääjä, mutta osaa pelata myös laidassa. Hän on tasaisen varma suorittaja, jonka vahvuudet ovat pelikäsityksessä.

## Ura
Vuodet 2005–2007 Wilson edusti Yhdysvaltain alle 18-vuotiaiden maajoukkuetta NAHL:ssä. Hän lähti kaudeksi 2007–2008 opiskelemaan Bostonin yliopistoon. Wilson valittiin siellä Hockey Eastin vuoden tulokkaaksi. Kaudella 2008–2009 hänet valittiin New Englandin parhaaksi hyökkääjäksi ja Hockey Eastin ensimmäiseen tähdistökentälliseen. Wilson voitti Hockey Eastin mestaruuden ja koko NCAA:n mestaruuden keväällä 2009.

Huhtikuussa 2009 Wilson teki kolmivuotisen tulokassopimuksen Nashville Predatorsin kanssa. Hän teki tulokaskaudellaan 2009–2010 35 NHL-ottelussa tehot 8+7=15. Wilson debytoi NHL:ssä 12. lokakuuta 2009 ja hänen ensimmäinen NHL-maalinsa syntyi 21. lokakuuta 2009 Boston Bruinsin Tim Thomasin taakse. Hän pelasi kuitenkin vielä yli puolet kaudestaan Predatorsin farmijoukkue Milwaukee Admiralsissa.

## Maajoukkue
Wilson on pelasi alle 20-vuotiaiden MM-kilpailuissa vuosina 2008 ja 2009. Hän oli kuudella osumallaan vuoden 2008 turnauksen paras maalintekijä Kazakstanin Jevgeni Rymarevin kanssa. Wilson pelasi myös alle 18-vuotiaiden MM-kilpailuissa vuosina 2006 (kultaa) ja 2007 (hopeaa). Hän jakoi vuoden 2007 turnauksen pistepörssin voiton ketjukaverinsa James van Riemsdykin kanssa. Wilson teki tehot 6+6=12. 

Vuonna 2009 Wilson edusti Yhdysvaltain maajoukkuetta miesten MM-kilpailuissa.

## Muuta
Colin Wilson on kolmannen polven NHL-pelaaja. Hänen isänsä Carey Wilson pelasi urallaan yli 500 NHL-ottelua. Careyn isä Jerry Wilson pelasi kolme NHL-ottelua Montréal Canadiensissa kaudella 1956–1957.

## Tilastot

## Lähteet
*
*

### Viitteet
Marian Lupu

**Marian Lupu** (s. 20. kesäkuuta 1966 Bălți) on moldovalainen poliitikko. Hän oli kommunistipuolueen (PCRM) jäsen vuoteen 2009 asti ja toimi maansa talousministerinä vuodesta 2003 ja parlamentin puhemiehenä 2005–2009 ja uudelleen vuodesta 2010 huhtikuulle 2013 saakka. Parlamentin puhemiehenä hän oli myös maan vt. presidentti joulukuusta 2010 maaliskuuhun 2012. 

Lupu opiskeli taloustiedettä ensin Moldovan valtionyliopistossa ja hankki sittemmin taloustieteen tohtorin arvon arvostetusta G.V. Plehanovin mukaan nimetystä Venäjän taloustieteellisestä yliopistosta Moskovassa. Tohtorintutkinnon jälkeisiä opintoja hänellä on Washingtonista ja Genevestä.

Lupu erosi kommunistipuolueesta kesäkuussa 2009, ja vuoden 2009 vaaleissa ilmenneiden epäselvyyksien takia uusitussa parlamenttivaalissa Lupu johti Moldovan demokraattipuoluetta (DPM), joka sai 13 paikkaa. Ennenaikaisissa vaaleissa 2010 Demokraattinen puolue lisäsi edelleen paikkamääräänsä 15 paikkaan.

Lupu on naimisissa ja hänellä on kaksi lasta.

## Lähteet
Sten Fincke

**Sten Kustaanpoika Fincke** (k. 10. marraskuuta 1599) oli Hämeen linnan käskynhaltija. 

Sten Fincken isä oli Suomen käskynhaltija Kustaa Fincke ja veljensä Olavinlinnan käskynhaltija Gödik Fincke. Sten Fincke liittyi Hämeen linnan varusväkeen 1588 ja tuli sen päälliköksi 1594. Vuonna 1597 Fincke sai Kaarle-herttualta käskyn estää Sigismundin kannattajien pääsy linnaan, mutta Fincke liittyikin näihin ja varusti linnaa taisteluun Kaarlea vastaan. Keväällä 1599 suuri osa linnaa tuhoutui ruutiräjähdyksessä ja Fincke pakeni veljensä luo Savonlinnaan. Hän jäi samana vuonna Kaarlen vangiksi Savonlinnassa ja hänet mestattiin Kaarlen käskystä Turun verilöylyssä.

Sten Fincken tytär Katariina oli naimisissa Ivar Arvidinpoika Tavastin kanssa. Kaarle mestautti Katariinan isän, miehen ja apen. Katariina laati myöhemmin nykypäiviin säilyneen kuvauksen Kaarlen toisesta Suomen-retkestä ja maan poliittisista tapahtumista.  

## Lähteet
* *Otavan iso tietosanakirja,* Otava 1960–1965.
* *Uusi tietosanakirja,* Tietosanakirja Oy 1960–1966.

### Viitteet
NBA:n varaustilaisuus 2009

**[[NBA|NBA:n]] vuoden 2009** varaustilaisuus pidettiin 25. kesäkuuta 2009 Madison Square Gardenissa New Yorkissa. 

## Valinnat
### Ensimmäinen kierros

### Toinen kierros

## Aiheesta muualla
*ESPN
*NBA
Italian ympäriajo 2005

**Italian ympäriajo 2005** oli järjestyksessään 88. maantiepyöräilyn Italian ympäriajo. Se alkoi Reggio di Calabriasta 7. toukokuuta ja päättyi Milanoon 29. toukokuuta 2005. Paolo Savoldelli voitti kilpailun 28 sekunnin erolla Gilberto Simoniin. Kokonaiskilpailussa kolmanneksi sijoittunut José Rujano voitti parhaan mäkiajajan palkinnon. Pistekilpailun voitti Paolo Bettini.

## Tulokset
### Kokonaiskilpailu

### Pistekilpailu

### Mäkikilpailu

## Etappivoittajat

## Lähteet
*www.cyclingnews.com 

## Aiheesta muualla
*Kilpailun virallinen sivusto
Armoton ase

**Armoton ase** voi tarkoittaa seuraavia:

* *[[Armoton ase (vuoden 1957 elokuva)|Armoton ase]]* (*3:10 to Yuma*), Delmer Davesin ohjaama elokuva vuodelta 1957
* *[[Armoton ase (vuoden 1994 elokuva)|Armoton ase]]* (*Warriors*), Shimon Dotanin ohjaama elokuva vuodelta 1994.
Hartikka Henrikinpoika

**Hartikka Henrikinpoika** (, k. 10. marraskuuta 1599) oli suomalainen soturi ja Vuolteen säteriratsutilan omistaja. Juhana III:n aikana hänen arvonimensä oli muonaveronhoitaja. Hänet nimitettiin 1587 Länsi-Suomen käskynhaltijaksi Axel Leijonhufvudin esteen ajaksi. Hartikka toimi Porvoon kihlakunnan tuomarina 1594–1597 ja Halikon kihlakunnan tuomarina 1596–1599. Sigismundin ja Kaarlen valtataistelussa Hartikka asettui Sigismundin ja Klaus Flemingin puolelle. Hän oli 1599 käydyssä Marttilan taistelussa Kaarle-herttuaa vastaan suomalaisten johtajia, mutta joutui vangiksi ja mestattiin Turun verilöylyssä.

## Lähteet
* *Iso tietosanakirja,* Otava 1931–1939.
* *Uusi tietosanakirja,* Tietosanakirja oy 1960–1966.
Gangsterikuningas

**Gangsterikuningas** (*The Big Heat*) on Fritz Langin ohjaama yhdysvaltalainen film noir -elokuva vuodelta 1953. Se perustuu William P. McGivernin jatkoromaaniin, joka ilmestyi *[[Saturday Evening Post]]issa*. Elokuvan pääosissa ovat Glenn Ford, Gloria Grahame ja Lee Marvin.

## Tuotanto ja vastaanotto
Columbia Pictures ilmoitti tammikuussa 1953, että se oli hankkinut oikeudet McGivernin teokseen. Elokuvaversion tuotanto aloitettiin välittömästi tämän jälkeen, ja käsikirjoittaja Sydney Boehmin luonnos oli valmis jo kuun lopussa. Kuvaukset alkoivat maaliskuussa. Elokuva kuvattiin neljässä viikossa.

*Gangsterikuningas* sai ensi-iltansa lokakuussa, ja Yhdysvalloissa elokuvan arvostelut olivat kohtuullisia ja lipputulot keskinkertaiset. Se oli kuitenkin menestys maailmalla. Elokuvaa kehuivat mm. tulevat elokuvaohjaajat François Truffaut *[[Cahiers du cinéma]]* -lehdessä ja Lindsay Anderson *[[Sight & Sound]]issa*.

*Gangsterikuningas* valittiin vuonna 2011 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. *[[The New York Times]]in* kriitikot valitsivat sen vuonna 2004 yhdeksi kaikkien aikojen tuhannesta parhaasta elokuvasta maailmassa.

## Kohtelu Suomessa
Suomessa elokuva oli Valtion elokuvatarkastamon kokonaan kieltämä vuodesta 1953 vuoteen 1966 asti. Sensuurista elokuva vapautui, kun maahantuojat uudelleentarkastuttivat joukon aiemmin kiellettyjä elokuvia tarkastamon johtajan vaihduttua samalla, kun Suomessa myös elokuvien ennakkotarkastusta säätelevät lait muuttuivat 1.4.1966. Ensi-iltansa elokuva sai pian sensuurista vapautumisensa jälkeen 26.8.1966. 

## Näyttelijät

## Lähteet
*

### Viitteet

## Aiheesta muualla
* 
* 
*
Combat Arms

**Combat Arms** on Doobic Studiosin kehittämä ensimmäisen persoonan ammuntapeli. Peli käyttää Lithtech-pelimoottoria.

Peli on ilmaispeli, jossa käytetään Nexonin NEXON-rahaa (NX).

## Pelaaminen

Pelin alussa voi luoda oman hahmon. Alussa sinulle tarjotaan harjoitusta, jossa voi kokeilla eri pelipainikkeita ja harjoitella ampumista konekivääreistä kranaatteihin. Harjoituksen päätteeksi saa rahapalkkion, jonka voi käyttää esimerkiksi aseisiin. Aseisiin voi ostaa erilaisia tarvikkeita, muun muassa isompia lippaita, tähtäimiä ja myös äänenvaimentimia jotka pienentävät piipun päästä tulevaa tulta, hiljentää asetta ja pienentää rekyyliä. Pelissä on myös special hahmoja, joille voi ostaa erikois aseita ja tarvikkeita,joita ei tavalliselle hahmolle pysty hankkia. 

## Pelimuodot

* "one man army" ("free for all/player vs. all")
* "elimination" ("team deathmatch")
* "elimination pro"
* "capture the flag"
* "fireteam"
* "search and destroy" 
* "bombing run"
* "last man standing"
*"arms race"

## Lähteet

## Aiheesta muualla
* ''Combat Arms'' Nexon Europen sivustolla
Liikkuva linna

**Liikkuva linna** () on brittiläisen Diana Wynne Jonesin vuonna 1986 julkaistu fantasiaromaani. Vuonna 2004 animetaituri Hayao Miyazaki teki kirjan pohjalta huippumenestykseksi nousseen anime-elokuvan, josta tuli Japanin kaikkien aikojen toiseksi katsotuin elokuva. 

## Juoni

Hatterin perheen vanhin tytär Sophie on kyllästynyt elämäänsä hattukaupassa, mutta ei voi toivoa enempää, koska vanhan perinteen mukaan vanhimman tyttären kuuluu tyytyä osaansa. Ainoan huvin Sophien elämään tuovat huhut tyttöjen sydämiä syövästä velho Howlista, jonka liikkuva linna on asettunut Market Chippingin lähistölle.

Eräänä iltana Sophien viimeistellessä hattuja kaupassa paikalle saapuu mahtava ja pelottava Erämaan noita. Syytään kertomatta hän loihtii Sophien vanhaksi eukoksi. Sophie jättää työnsä ja lähtee etsimään onneaan muualta. Viluissaan hän hakee yösijaa ainoasta lämpimästä paikasta mitä kukkuloilta löytyy: Howlin liikkuvasta linnasta.

Linnassa Sophie tutustuu viekkaaseen tulidemoni Calciferiin, jonka kanssa hän tekee sopimuksen: jos Sophie saa purettua Calciferin ja Howlin sopimuksen, tulidemoni puolestaan vapauttaa Sophien tämän omasta kirouksesta. Sophie päättää jäädä Howlin linnaan siivoojaksi, voidakseen sillä verukkeella tutustua linnaan ja sen salaperäisen oven takaisiin paikkoihin. Mutta kauanko turhamainen nuori velho sietää nurkkiaan nuuskivaa omapäistä siivoojaansa?

## Päähenkilöt

Sophie, kirjan päähenkilö, on nuorena tyttönä vaatimaton ja kohtaloonsa perheensä hattukaupan perijänä alistunut nuori tyttö. Vanhaksi muuttuessaan hän heittäytyy kuitenkin rääväsuiseksi, uteliaaksi ja häikäilemättömäksi vanhukseksi, koska mitä menetettävää hänellä enää olisi? Sophie alkuun halveksii lapsellista Howlia, mutta tulee hyvin toimeen linnan muun väen kanssa.

Howl haluaa useimpien ihmisten olettavan hänen olevan vaarallinen ja mahtava velho. Oikeasti hän on vähän päälle parikymppinen, vastuutaan pakoileva ja naiivi mies. Howlilla on tapana myös saada naiset rakastumaan itseensä, mutta heti sen jälkeen hylätä heidät. 

Calcifer on linnaa liikuttava kiero tulidemoni, joka ystävystyy Sophien kanssa siinä määrin kuin demoni nyt voi ystävystyä kenenkään kanssa. Hän ivailee paljon Howlin kustannuksella ja on tyytymätön kohtaloonsa Howlin taikuuden lähteenä.

Michael on viimeinen linnan neljästä asukista. Hän on 15–16-vuotias orpopoika, jonka Howl on ottanut oppipojakseen. Luonteeltaan Michael on avulias ja ystävällinen. Hän on rakastunut Sophien nuorimpaan sisareen.

## Vastaanotto

*[[Tähtivaeltaja]]n* Toni Jerrmanin mukaan *Liikkuva linna* ei ole mikään ohittamaton klassikko, mutta silti suhteellisen valloittava ja omaperäinen kirja. *[[Suomen Tolkien-seura|Legolaksen]]* Elli Lepän mukaan kirjan juoni jää hajanaiseksi. Henkilöhahmot eivät tunnu kehittyvän tarinan aikana ja tarinassa tapahtuu liian vähän, jotta se olisi todella kiintoisa.

## Lähteet

## Aiheesta muualla
* Markku Soikkeli: Liikkuva linna . 2005.
Anabasis

**Anabasis** () tarkoittaa kreikaksi "retkeä sisämaahan". Nimellä voidaan viitata seuraaviin kirjoihin:

* *[[Kyyroksen sotaretki|Anabasis]]*, suomennettu nimellä *Kyyroksen sotaretki*, Ksenofonin teos, joka käsittelee Kyyros nuoremman sotaretkeä
* *[[Anabasis (Arrianos)|Anabasis]]*, Arrianoksen teos, joka käsittelee Aleksanteri Suurta
* *[[Anabasis (sarjakuva)|Anabasis]]*, Petri Hiltusen kaksiosainen sarjakuva, joka käsittelee Ksenofonin teoksen kirjat 2-4

## Katso myös

* *Anabase*, Saint-John Persen runo
Ihmispeto (vuoden 1954 elokuva)

**Ihmispeto** (*Human Desire*) on Fritz Langin ohjaama yhdysvaltalainen film noir -elokuva vuodelta 1954. Se perustuu Jean Renoirin samannimiseen elokuvaan, joka puolestaan pohjautuu Émile Zolan romaaniin. Elokuvan pääosissa ovat Glenn Ford, Gloria Grahame ja Broderick Crawford.

## Tuotanto
Maxwell Shane kirjoitti ensimmäisen version käsikirjoituksesta loppuvuodesta 1952. Columbia Pictures antoi elokuvan Fritz Langin ohjattavaksi samoihin aikoihin, kun hän sai projektikseen toisen film noirin *[[Gangsterikuningas|Gangsterikuninkaan]]*. Lang ei pitänyt Shanen käsikirjoituksesta ja halusi esimerkiksi henkilöhahmoihin lisää syvyyttä. Lang otti mukaan myöhemmin käsikirjoittaja Alfred Hayesin, jonka kanssa hän oli jo tehnyt yhteistyötä elokuvassa *[[Purkaus yössä]]*.

Käsikirjoituksen kanssa oli ongelmia vielä Hayesin mukaantulonkin jälkeen. Käsikirjoitukseen tehtiin jatkuvasti korjauksia, ja se oli lopulta valmis loppuvuodesta 1953. Kuvaukset tehtiin alkuvuodesta 1954, ja elokuva sai ensi-iltansa elokuussa.

Langin aikaisempi Jean Renoirin elokuvaan pohjautunut ohjaustyö *[[Punainen katu]]* oli todella suosittu. *Ihmispeto* ei kuitenkaan saanut lähellekään samaa arvostusta, ja kriitikot olivat pääsääntöisesti pettyneitä elokuvaan.

## Näyttelijät

## Lähteet
*
*

### Viitteet

## Aiheesta muualla
* 
* 
*
Ihmispeto

**Ihmispeto** voi viitata seuraaviin asioihin:
**[[Ihmispeto (romaani)|Ihmispeto]]*, Émile Zolan romaani
***[[Ihmispeto (vuoden 1938 elokuva)|Ihmispeto]]*, (*La bête humaine*), romaaniin pohjautuva Jean Renoir'n elokuva vuodelta 1938
***[[Ihmispeto (vuoden 1954 elokuva)|Ihmispeto]]*, (*Human Desire*), romaaniin pohjautuva Fritz Langin elokuva vuodelta 1954
**[[Ihmispeto (muistelma)|Ihmispeto]]*, kriminaalipsykologi Thomas Müllerin muistelmat
**[[Ihmispeto (vuoden 1970 elokuva)|Ihmispeto]]*, (*The Beast in the Cellar*), James Kellyn ohjaama brittiläinen elokuva vuodelta 1970
**[[Ihmispeto (vuoden 1978 elokuva)|Ihmispeto]]*, (*Death Moon*), Bruce Kesslerin ohjaama yhdysvaltalainen elokuva vuodelta 1978
**[[Tri Mabuse – ihmispeto]]*, Fritz Langin ohjaama saksalainen elokuva vuodelta 1922
Keskusmatalapaine

**Keskusmatalapaine** on suuri matalapaine, jota pienemmät matalat kiertävät. Se tuottaa pitkäaikaista epävakaista ja huonoa säätä laajalle alueelle. Islannin eteläpuolella on monesti pitkäkestoinen keskusmatala. Vuonna 1987 oli Suomen yllä laaja kylmän ilman sola, joka aiheutti jatkuvasti sateita.

## Katso myös
*Matalapaine

## Lähteet
Recess Christmas: Miracle on Third Street

**Recess Christmas: Miracle on Third Street** on Disneyn Välitunti -piirrossarjaan pohjautuva animaatioelokuva, jonka tuotti Walt Disney Television Animation. Se sai ensi-iltansa vuonna 2001.

## Aiheesta muualla

*
John Cannon

**John Cannon** (21. kesäkuuta 1933 Hammersmith, Lontoo, Iso-Britannia – 18. lokakuuta 1999 New Mexico, Yhdysvallat) oli kanadalainen Formula 1 -kuljettaja, joka osallistui yhteen F1-osakilpailuun kaudella 1971, Yhdysvaltain GP:hen. Hän oli kilpailussa 14. Hän ajoi myös sarjan ulkopuolisissa kilpailuissa.

Ennen Formula 1 -uraansa Cannon kilpaili USSRC-sarjoissa, CanAm-sarjoissa ja Formula 5000 -sarjoissa. Hänet valittiin Kanadan Moottoriurheilun Hall of Fameen vuonna 1993.

Cannon kuoli New Mexicossa vuonna 1999, kun hänen ultrakevyt pienkoneensa putosi alas.

## Formula 1 -sarjan MM-kilpailujen tulokset
()

## Lähteet
Viikerlä

**Viikerlä** on kylä Salossa entisen Halikon kunnan eteläosassa. Kylä sijaitsee Kokkilantien molemmin puolin Ketolan ja Suppalan välissä. Viikerlä sijaitsee Koppurinmäen ja Ämmänmäen välisessä laaksossa, mikä on viljelykäytössä. Laakson jakavat puro ja Kokkilantie, jonka varrelle asutus on keskittynyt.

Viikerlä on asututtu vasta myöhäiskeskiajalla, sillä se on kuulunut ruotsalaisen vero-oikeuden piiriin. Kylän on muodostanut Viikerlän kantatila, josta on ensimmäinen maininta 1560-luvulta. Viikerlässä on aina ollut paljon torppia ym. työläisasutusta. Ensimmäiset torpat alkoivat itsenäistyä jo 1911 ja 1920-luvulle tultaessa kylään oli ilmestynyt jo seitsemän itsenäistä maatilaa.

## Lähteet
Glittertinden

**Glittertinden** (tai vain **Glittertind**) on Skandeihin kuuluva vuorenhuippu Jotunheimenin kansallispuistossa, Norjassa. Huipun korkeus merenpinnan tasosta on 2&nbsp;465 metriä ja on siten vain hieman matalampi kuin Norjan korkein huippu, Galdhøpiggen (2&nbsp;469 m).

## Kirjallisuutta
* Helgesen, Morten & Helgesen, Julia 2013: Norges Fjelltopper over 2000 meter. - Glittertind Forlag AS. Skrautvål. 

## Lähteet
Timbuktu (artisti)

**Timbuktu** (oik. **Jason Michael Robinson Diakité**, s. 11. tammikuuta 1975) on ruotsalainen hip hop -artisti. Timbuktun isä on afroamerikkalainen ja hän on asunut Ruotsin lisäksi New Yorkissa. Timbuktu on lainannut taiteilijanimensä suoraan Malissa sijaitsevasta Timbuktu-nimisestä kaupungista hänen afroamerikkalaisten sukujuuriensa takia.

## Ura
Timbuktu aloitti uransa vuonna 1990. 1990-luvun puolessavälissä Timbuktu ja tanskalainen räppäri Obi perustivat Excel-nimisen hip hop -duon, jonka esikoisalbumi *Bright Lights, Big City* ilmestyi vuonna 1999. Timbuktun ensimmäisen sooloalbumi *T2: Kontrakultur* ilmestyi vuonna 2000.

Timbuktun isä on Yhdysvalloissa syntynyt lakimies ja akateemikko Madubuko Diakité

## Diskografia
### Albumit
* 2000 – *T2: Kontrakultur*
* 2002 – *W.D.M.D*.
* 2003 – *The Botten Is Nådd*
* 2005 – *Alla vill till himmelen men ingen vill dö*
* 2007 – *Oberoendeframkallande*
* 2008 – *En High 5 & 1 Falafel*
* 2011 – *Sagolandet*
* 2011 – *Pusselbitar*

### Singlet ja EP:t
* 1998 - "Lifestress" feat. Falcon & Sleepy
* 1999 – "The Conspiracy"
* 2000 – "Independent Moves"
* 2000 – "Naked Lunch" feat. Promoe
* 2000 – "MVH"
* 2001 – "Pendelparanoia"
* 2001 – "Northface EP"
* 2001 – "Alla Vet"
* 2002 – "Gott Folk"
* 2002 – "Jag Drar"
* 2002 – "Ljudet Av.."
* 2002 – "The Bad Sleep Well EP" feat. Promoe
* 2003 – "Vertigo" feat. Promoe
* 2003 – "Ett Brev"
* 2003 – "The Botten Is Nådd"
* 2003 – "Dynamit!" feat. Peps Persson
* 2003 – "Alla Vill Till Himmelen Men Ingen Vill Dö"
* 2005 – "Det Löser Sej" feat. Chords & Supreme
* 2005 – "Stirra Ner"
* 2007 – "Karmakontot"
* 2007 – "Lika Barn Avvika Bäst Del 2"
* 2007 – "Fantasi"
* 2008 – "Tack För Kaffet"
* 2008 – "NAP (Nån Annans Problem)"
* 2009 – Välj Mej feat. Svante Lodén
* 2011 – Dödsdansen
* 2011 – Resten Av Ditt Liv
* 2011 – Allt Grönt
* 2012 – Fallskärm
* 2014 – "Den svenska skammen"

### Damn!:in kanssa
#### Albumit
* 2004 – *Live!*

### Hel Offin kanssa
#### Albumit
* 2004 – *Helt Off*
* 2006 – *I Huset*

### Excelin kanssa
#### Albumit
* 1999 – *Bright Lights, Big City*

#### Singlet
* 1998 – "Pump"
* 1999 – "All Nite Long"
* 1999 – "You Move Me"

## Filmografia
* 2004 – *Babylonsjukan*
* 2005 – *Timbuktu –* *Funken Styr Våra Steg* (musiikki-DVD)

## Lähteet

## Aiheesta muualla

* Timbuktun virallinen sivusto
* JuJu Recordsin sivusto